Na temelju Odluke o prodaji i prijenosu poslovnih udjela trgovačkog društva POLET društvo s ograničenom odgovornošću za cestovni prijevoz putnika i prateće djelatnosti u prometu, POLET d.o.o. („Službeni glasnik“ Grada Vinkovaca broj 6/24), Grad Vinkovci objavljuje

**J A V N I P O Z I V**

**za javno prikupljanje ponuda za kupnju poslovnih udjela trgovačkog društva POLET društvo s ograničenom odgovornošću za cestovni prijevoz putnika i prateće djelatnosti u prometu, POLET d.o.o.**

**I. Prodavatelji poslovnih udjela**

- GRAD VINKOVCI, OIB: 67648791479, Vinkovci, Bana Jelačića 1, vlasnikom je od 1 (jednog) poslovnog udjela u nominalnom iznosu od 2.024.930,00 (slovima: dva milijuna dvadeset četiri tisuće devetsto trideset) eur-a, pod red. br. 1. upisan u knjizi poslovnih udjela društva,

- OPĆINA ANDRIJAŠEVCI, OIB: 47372067408, Rokovci, Vinkovačka 6, vlasnikom je od 1 (jednog) poslovnog udjela u nominalnom iznosu od 77.900,00 (slovima: sedamdeset sedam tisuća devetsto) eur-a, pod red. br. 2. upisan u knjizi poslovnih udjela društva,

- OPĆINA IVANKOVO, OIB: 20225440050, Ivankovo, Bošnjaci 6, vlasnikom je od 1 jednog) poslovnog udjela u nominalnom iznosu od 159.610,00 (slovima: sto pedeset devet tisuća šesto deset) eur-a, pod red. br. 3. upisan u knjizi poslovnih udjela društva,

- OPĆINA JARMINA, OIB: 14503583078, Jarmina, Vladimira Nazora 2, vlasnikom je od 1 (jednog) poslovnog udjela u nominalnom iznosu od 89.300,00 (slovima: osamdeset devet tisuća tristo) eur-a, pod red. br. 4. upisan u knjizi poslovnih udjela društva,

- OPĆINA NIJEMCI, OIB: 09985036533, Nijemci, Trg kralja Tomislava 6, vlasnikom je od 1 (jednog) poslovnog udjela u nominalnom iznosu od 134.910,00 (slovima: sto trideset četiri tisuće devetsto deset) eur-a, pod red. br. 5. upisan u knjizi poslovnih udjela društva,

- OPĆINA NUŠTAR, OIB: 42177882311, Nuštar, Trg dr. Franje Tuđmana 1, vlasnikom je od 1 (jednog) poslovnog udjela u nominalnom iznosu od 127.300,00 (slovima: sto dvadeset sedam tisuća tristo) eur-a, pod red. br. 6. upisan u knjizi poslovnih udjela društva,

- GRAD OTOK, OIB: 70233583656, Otok, Trg kralja Tomislava 6/A, vlasnikom je od 1 (jednog) poslovnog udjela u nominalnom iznosu od 220.420,00 (slovima: dvjesto dvadeset tisuća četiristo dvadeset) eur-a, pod red. br. 7. upisan u knjizi poslovnih udjela društva,

- OPĆINA STARI JANKOVCI, OIB: 18192238850, Stari Jankovci, Dr. Franje Tuđmana 1, vlasnikom je od 1 (jednog) poslovnog udjela u nominalnom iznosu od 127.300,00 (slovima: sto dvadeset sedam tisuća tristo) eur-a, pod red. br. 8. upisan u knjizi poslovnih udjela društva,

- OPĆINA STARI MIKAKOVCI, OIB: 27898322224, Stari Mikanovci, Školska 1, vlasnikom je od 1 (jednog) poslovnog udjela u nominalnom iznosu od 106.410,00 (slovima: sto šest tisuća četiristo deset) eur-a, pod red. br. 9. upisan u knjizi poslovnih udjela društva,

- OPĆINA TORDINCI, OIB: 54944238149, Tordinci, Trg hrvatskih žrtava 9, vlasnikom je od 1 (jednog) poslovnog udjela u nominalnom iznosu od 87.430,00 (slovima: osamdeset sedam tisuća četiristo trideset) eur-a, pod red. br. 10. upisan u knjizi poslovnih udjela društva,

- OPĆINA TOVARNIK, OIB: 38906942564, Tovarnik, Antuna Gustava Matoša 2, vlasnikom je od 1 (jednog) poslovnog udjela u nominalnom iznosu od 24.690,00 (slovima: dvadeset četiri tisuće i šesto devedeset) eur-a, pod red. br. 11. upisan u knjizi poslovnih udjela društva.

**II. Osnovni podaci**

Trgovačko društvo POLET društvo s ograničenom odgovornošću za cestovni prijevoz putnika i prateće djelatnosti u prometu, POLET d.o.o., Vinkovci, Trg Kralja Tomislava 1, upisan u sudskom registru Trgovačkog suda u Osijeku OIB 49026633125, MBS 030031058, s temeljnim kapitalom od 3.180.250,85 eura.

**III. Predmet prodaje**

Prodavatelji  prodaju:

* Sve svoje poslovne udjele u trgovačkom društvu POLET društvo s ograničenom odgovornošću za cestovni prijevoz putnika i prateće djelatnosti u prometu, POLET d.o.o., Vinkovci, Trg Kralja Tomislava 1, OIB 49026633125, MBS 030031058, upisan kod Trgovačkog suda u Osijeku, svaki u svom nominalnom iznosu, što ukupno predstavlja 100% temeljnog kapitala Društva.

**IV. Uvjeti kupnje**

Postupak prodaje poslovnih udjela provodi se javnim prikupljanjem ponuda, isticanjem početne cijene trgovačkog društva POLET društvo s ograničenom odgovornošću za cestovni prijevoz putnika i prateće djelatnosti u prometu, POLET d.o.o., utvrđene Procjenom vrijednosti društva, kao ukupna vrijednost tvrtke.

**Početna cijena iznosi 3.720.992 eura ( slovima: trimilijunasedamstodvadesettisuća i devetstodevedesetdva eura).**

Ponuđena cijena mora biti iskazana u eurima u apsolutnom iznosu, a ne u postotku ili u opisnom iznosu.

Ponuditelj ponudu može istaknuti samo za cjeloviti predmet ponude, bez isticanja vrijednosti za svaki poslovni udjel u temeljnom kapitalu društva.

Poslovni udjeli se prodaju zainteresiranim potencijalnim kupcima koji iskažu interes za kupnju predmeta prodaje u cjelini i dostave obvezujuću ponudu za kupnju svih poslovnih udjela.

Pravo podnošenja ponuda imaju sve fizičke te pravne osobe koje udovoljavaju općim uvjetima za stjecanje poslovnih udjela (nemaju nepodmirenih dugovanja po osnovi poreza i doprinosa).

**V. Postupak kupnje**

**1)** Inicijalno zainteresirani potencijalni ponuditelji po ovom pozivu mogu se javiti na kontakt adrese/ telefone Grada Vinkovaca, Vinkovci, B. J. Jelačića 1, 032/337-222, 098-269-321, mail: sanja.culjak@vinkovci.hr, te im se dostavlja dokument s osnovnim podacima o društvu čiji su poslovni udjeli predmet transakcije.

**2)** Ako nakon uvida u osnovne podatke postoji daljnji interes, zainteresirani ponuditelj potpisuje ugovor o povjerljivosti (NDA) koji će ga pravno obvezati na čuvanje povjerljivosti i zabranu priopćavanja ili činjenja dostupnim bilo kakvih podataka i informacija dobivenih u procesu prodaje trećim neovlaštenim osobama.

**3)** Potencijalnim ponuditeljima koji su potpisali NDA daje se uvid u dokumentaciju koja će sadržavati detaljne informacije o uslugama, tržištu, kupcima, dobavljačima, financijskim izvješćima, te drugim bitnim podacima vezanim uz poslovanje društva.

4) Zainteresirani ponuditelj uplaćuje jamstvo za ozbiljnost ponude u visini od 10% ukupne procijenjene vrijednosti Društva Polet d.o.o., odnosno 372.099,20 eura, u proračun Grada Vinkovaca IBAN: HR7423900011848700005, poziv na broj: HR 68 9016-OIB, te potom dostavlja zatvorenu ponudu.

Grad Vinkovci je ovlašten naplatiti Jamstvo za ozbiljnost ponude za slučaj odustajanja ponuditelja od svoje ponude u roku važenja ponude ili dostavljanja neistinitih podataka.

U slučaju prihvata ponude, iznos uplaćen na ime jamstva za ozbiljnost ponude uračunat će se u prodajnu cijenu. U ostalim slučajevima uplaćeni iznos jamstva vratit će se zainteresiranim ponuđačima u roku od 8 dana računajući od dana donošenja odluke o izboru najpovoljnijeg ponuditelja. Zainteresirani ponuditelji ni u kom slučaju nemaju pravo na obračun kamata na uplaćeni iznos jamstva.

**VI. Sadržaj ponude**

Svaka ponuda mora sadržavati:

- ime i prezime, odnosno tvrtku ponuditelja, prebivalište ili registrirano sjedište pravne osobe i OIB;

- iznos ponuđene kupoprodajne cijene iskazan za sve poslovne udjele, kao cjeloviti predmet prodaje, rok, uvjete i način plaćanja kupoprodajne cijene, te moguća sredstva osiguranja plaćanja

- ovlaštenu/kontakt osobu ponuditelja, kao i podatke o istoj;

- izjavu o tome da zainteresirani ponuditelj nastupa u svoje ime i za svoj račun;

- rok valjanosti ponude mora biti do zaključenja Ugovora o prodaji i prijenosu svakog poslovnog udjela.

**Uz ponudu je potrebno priložiti:**

* izvadak iz sudskog ili drugog odgovarajućeg registra za pravnu osobu ne stariji od 30 dana, odnosno preslika putovnice ili osobne iskaznice za fizičku osobu;
* dokaz o uplati jamstva za ozbiljnost ponude;
* pismo namjere s Izjavom kojom se obvezuje da će, u slučaju da je on najpovoljniji ponuditelj, kod sklapanja Ugovora o prodaji i prijenosu svakog poslovnog udjela, Prodavatelju, odnosno trgovačkom društvu POLET društvo s ograničenom odgovornošću za cestovni prijevoz putnika i prateće djelatnosti u prometu, POLET d.o.o., jamčiti nastavak obavljanja osnovne djelatnosti Društava najmanje dvije ( 2 ) godine računajući od dana zaključenja Ugovora, te nastavak provedbe Projekta nabavke autobusa, u vremenu najmanje dvije (2) godine, računajući od dana Završnog izviješća za provedbu ( razdoblje trajnosti Projekta završava u rujnu 2025.g.),
* izjavu kojom se zainteresirani ponuditelj obvezuje pristupiti sklapanju Ugovora o prodaji i prijenosu poslovnih udjela u roku od 8 dana od dana primitka pisanog poziva Grada Vinkovaca na zaključenje Ugovora.

U slučaju da Ponuda najpovoljnijeg ponuditelja ne sadrži sve tražene podatke ili sve tražene priloge uz ponudu, smatrat će se da je ponuditelj zbog nepotpune ponude odustao od ponude, a prodavatelj zadržava pravo odabira sljedećeg najpovoljnijeg ponuditelja.

Ponuditelj koji je odustao od svoje ponude nema pravo na povrat uplaćene jamčevine.

**VI. Rok za iskaz interesa i dostavu ponuda**

Krajnji rok za inicijalni iskaz interesa prema ovom javnom pozivu je  13. siječnja 2025. godine.

Krajnji rok za predaju obvezujućih ponuda je  28. veljače 2025. godine.

Zatvorene i zapečaćene omotnice s ponudom dostavljaju se u Pisarnicu Grada Vinkovaca svakim radnim danom od 7,30 do 15,00 sati ili šalju putem pošte preporučeno, na adresu Grad Vinkovci, B. J. Jelačića 1, 32100 Vinkovci, s naznakom **«ZA JAVNI POZIV – Polet d.o.o. – NE OTVARATI ».**

Ponude će biti javno otvorene i pročitane dana 05. ožujka 2025. godine u 13.00 sati, u zgradi gradske uprave Grada Vinkovaca, Vinkovci, Bana J. Jelačića 1 – Velika vijećnica u prizemlju, a javnom otvaranju ponuda mogu biti nazočni ponuditelji, odnosno njihovi ovlašteni predstavnici.

**VII. Način odabira i sklapanje ugovora**

Postupak provedbe Javnog poziva provodi Povjerenstvo za provedbu postupka prodaje trgovačkog društva POLET društvo s ograničenom odgovornošću za cestovni prijevoz putnika i prateće djelatnosti u prometu, POLET d.o.o., ( u daljnjem tekstu: Povjerenstvo).

Pravovremene ponude otvorit će Povjerenstvo u roku od 5 radnih dana računajući od dana isteka roka za podnošenje obvezujućih ponuda. Nepotpune ponude neće se razmatrati.

Najpovoljnija ponuda je ona koja uz ispunjenje uvjeta iz Javnog poziva sadrži i najvišu ponuđenu cijenu izraženu u eurima.

Kriterij za odabir ponude je ponuđena visina kupoprodajne cijene, rok, uvjeti i način plaćanja te moguća sredstva osiguranja plaćanja. U postupku ocjenjivanja ponuda Povjerenstvo je ovlašteno zatražiti od ponuditelja dodatna pojašnjenja.

Odluku o odabiru najpovoljnijeg ponuditelja donosi Gradsko vijeće Grada Vinkovaca, uz prethodno pribavljenu suglasnost za prijenos poslovnih udjela danu od strane Skupštine društva POLET d.o.o..

Gradsko vijeće zadržava pravo neprihvaćanja niti jedne ponude bez navođenja razloga.

Obavijest o izboru najpovoljnijeg ponuditelja dostavlja se svim sudionicima natječaja najkasnije u roku od 8 dana računajući od dana donošenja odluke o odabiru.

**VIII. Objava**

Ovaj javni poziv se objavljuje na web stranici Grada Vinkovaca- [www.vinkovci.hr](http://www.vinkovci.hr). i u

 u tiskanom izdanju Večernjeg lista.

KLASA: 305-02/24-01/01

URBROJ: 2196-4-2-24-3

Vinkovci, 10. prosinca 2024. godine

**GRADONAČELNIK**

**Ivan Bosančić, mag. oec**